EFTA JÄRELEVALVEAMETI DELEGEERITUD OTSUS,

13. aprill 2021,

millega tunnustatakse Norra taudivaba staatust seoses Brucella melitensisega väikemäletsejalistel [2021/1331]

EFTA JÄRELEVALVEAMET,

Võttes arvesse EFTA riikide vahel järelevalveameti ja kohtu asutamise kohta sõlmitud lepingut, eriti selle protokolli 1 artikli 1 lõiget 2 ja artiklit 3,

võttes arvesse Euroopa Majanduspiirkonna lepingu (edaspidi „EMP leping“) I lisa I peatüki 4.1 osa punktis 2 osutatud õigusakti, nimelt

nõukogu 28. jaanuari 1991. aasta direktiivi 91/68/EMÜ loomatervishoiu kohta ühendusesiseses lamba- ja kitsekaubanduses („direktiiv 91/68/EMÜ“)

nagu seda on muudetud ja kohandatud EMP lepinguga selle lepingu I lisas osutatud konkreetsete kohanduste ja valdkondlike kohandustega, EMP lepingu protokolli nr 1 punkti 4 alapunktiga d ja eriti direktiivi 91/68/EMÜ artikli 15 lõigetega 1 ja 2 ning A lisa 1. peatüki II osa punktiga 1;

ning arvestades järgmist:

25. novembri 2020. aasta kirjas (dokument nr 1166399) taotles Norra toiduohutusamet ( edaspidi „NFSA“), et EFTA järelevalveamet tunnistaks Norra ametlikult vabaks Brucella melitensisest Norra väikemäletsejalistel (edaspidi „taotlus“). Taotlusele oli lisatud Norra riikliku veterinaarinstituudi aruanne, mis esitati selleks, et vastavalt direktiivi 91/68/EMÜ nõuetele tõendada Brucella melitensise puudumist lammastel ja kitsedel (dokument nr 1166397).

18. detsembri 2020. aasta e- kirjas (dokument nr 1171269) palus järelevalveamet NFSA-lt täiendavat teavet taotluse õigusliku aluse kohta.

Norra põllumajandus- ja toiduministeerium (edaspidi „ministeerium“) vastas 5. jaanuari 2021. aasta kirjaga (dokument nr 1171267) järelevalveameti lisateabe taotlusele, lisades sellele NFSA 21. detsembri 2020. aasta kirja (dokument nr 1171265), milles täpsustatakse, et taotluse õiguslik alus on direktiivi 91/68/EMÜ A lisa 1. peatüki II osa punkti 1 alapunkt a või teise võimalusena punkti 1 alapunktid b ja c.

Direktiivi 91/68/EMÜ A lisa I peatüki II osa punktis 1 on sätestatud, et liikmesriigi võib tunnistada ametlikult brutselloosivabaks:

Järelevalveamet vaatas tihedas koostöös Euroopa Komisjoniga Norra esitatud teabe läbi ega saanud selle põhjal järeldada, et direktiivi 91/68/EMÜ A lisa 1. peatüki II osa punkti 1 alapunktis a sätestatud tingimused on täidetud. Seepärast kaalus amet, kas direktiivi 91/68/EMÜ A lisa 1. peatüki II osa punkti 1 alapunktis b sätestatud tingimused on täidetud.

28. jaanuari 2021. aasta kirjas (dokument nr 1172699) palus järelevalveamet ministeeriumil kinnitada, et väikemäletsejaliste vaktsineerimine brutselloosi vastu on Norras olnud keelatud vähemalt viimase kolme aasta jooksul.

Ministeerium vastas järelevalveameti taotlusele 23. veebruari 2021. aasta kirjaga (dokument nr 1182614), lisades taotlusele NFSA kirja (dokument nr 1182612), milles kinnitatakse, et väikemäletsejaliste vaktsineerimine brutselloosi vastu on Norras keelatud vähemalt viimasel kolmel aastal.

Järelevalveamet on tihedas koostöös Euroopa Komisjoniga läbi vaadanud kõik Norra esitatud asjaomased dokumendid ja on kõnealust teavet arvesse võttes seisukohal, et direktiivi 91/68/EMÜ A lisa 1. peatüki II osa punkti 1 alapunktis b sätestatud tingimused, mis peavad olema täidetud, et Norra väikemäletsejalised tunnistataks ametlikult Brucella melitensis’est vabaks, on täidetud.

Järelevalveamet esitas oma delegeeritud otsusega nr 20/21/COL (dokument nr 1174462) otsuse eelnõu nõuetekohaselt EFTA veterinaar- ja fütosanitaarkomiteele (edaspidi „komitee“) kooskõlas direktiivi 91/68/EMÜ A lisa 1. peatüki II osa artikliga 15 ja punkti 1 alapunktiga c. Komitee kiitis otsuse eelnõu heaks. Seega on otsuse eelnõu kooskõlas komitee arvamusega.

ON VASTU VÕTNUD KÄESOLEVA OTSUSE:

Artikkel 1 Tunnustatakse Norra taudivaba staatust seoses Brucella melitensisega väikemäletsejalistel.

Artikkel 2 Käesolev otsus jõustub selle allakirjutamise päeval.

Artikkel 3 Käesolev otsus on adresseeritud Norrale.

Artikkel 4 Käesolev otsus on autentne inglise keeles.